# Enkeltvedtak om særskilt språkopplæring for DD, deltaker i videregående opplæring for voksne, skoleåret 2025–2026

Vi viser til henvendelsen fra [ DD] om vurdering av behov for særskilt språkopplæring.

## Vedtak

DD innvilges særskilt språkopplæring i form av et totrinns opplæringsløp. De første tre månedene gjennomfører hun et intensivt norskkurs med fokus på grunnleggende språkferdigheter. Etter denne perioden vil hun delta i integrert språk- og fagopplæring, hvor språkstøtte gis i tilknytning til programfagene. Det gis totalt 15 timer i språkstøtte per uke i overgangsperioden. Etter oppstart i ordinær opplæring er tilretteleggingen i hovedsak integrert integrert opplæringen. I tillegg blir det satt inn tre timer med ekstrastøtte per uke ut skoleåret i programfag

## Rettslig grunnlag

Vedtaket er hjemlet i opplæringsloven § 19-8 og forvaltningsloven. Kartlegging av deltakerens språkferdigheter er gjennomført før vedtaket ble fattet. Retten til særskilt språkopplæring gjelder frem til deltakeren har tilstrekkelige norskferdigheter til å følge ordinær opplæring.

## Sakens bakgrunn

DD går på restaurant og matfag. Hun har bodd i Norge i 2 år og har arabisk som morsmål. Hun har deltatt i introduksjonsprogrammet og norskopplæring, men hadde ikke gjennomført norskprøven før oppstart i VOV. Kartlegging viser at hun har svake ferdigheter i alle språkdisipliner, og har behov for grunnleggende opplæring i norsk før hun kan følge fagopplæringen.

## Kartleggingsgrunnlag

- Oppstartsamtale (juni 2025)
- Innplasseringstest i Migranorsk (juni 2025)
- Dokumentasjon fra introduksjonsprogrammet

## Vurdering av språkferdigheter (CEFR)

|  |  |
| --- | --- |
| Ferdighet | Nivå |
| Lese | A1 |
| Lytte | A1 |
| Tale | A1 |
| Skrive | A1 |

Deltakeren har ikke tilstrekkelige ferdigheter til å følge ordinær opplæring. Det er derfor behov for særskilt språkopplæring i form av et intensivt norskkurs etterfulgt av integrert språk- og fagopplæring.

## Oversikt forsterket norskopplæring

|  |  |  |  |  |
| --- | --- | --- | --- | --- |
| Fag | Pedagogisk fokus | Organisering | Ressurser (timer) | Varighet |
| Intensiv norsk | Grunnleggende språkferdigheter | Egne grupper | 15 | 3 måneder |
| Norsk | Språk i fag, lytte, snakke, lesing og skriving | Tilrettelegging integrert i opplæringen | 0 | Resten av skoleåret |
| Programfag (RM) | Yrkesfaglig språk, muntlig/skriftlig støtte | Samarbeid programfaglærer/andresspråkslærer | 2 | Resten av skoleåret |
| Matematikk | Språk i fag, lytte, snakke, lesing og skriving | Tilrettelegging integrert i opplæringen | 0 | Resten av skoleåret |
| Naturfag | Språk i fag, lytte, snakke, lesing og skriving | Tilrettelegging integrert i opplæringen | 0 | Resten av skoleåret |
| Samfunnsfag | Språk i fag, lytte, snakke, lesing og skriving | Tilrettelegging integrert i opplæringen | 0 | Resten av skoleåret |

## Klage

Du kan klage på dette vedtaket innen tre uker fra du har mottatt det. Klagen sendes til skolen ved rektor. Dersom skolen ikke omgjør vedtaket, sendes saken til Statsforvalteren.

Sted/dato: Steinkjer, 16.07.2025

Underskrift:
Rektor: \_\_\_\_\_\_\_\_\_\_\_\_\_\_\_\_\_\_\_
Saksbehandler: \_\_\_\_\_\_\_\_\_\_\_\_\_\_\_\_\_\_\_